
Dobio sam od jednog svog poznanika poklon u novcu, a kasnije sam saznao da je on taj novac zaradio salijevajući stravu. Jesam li pogrešeno postupio uzevši novac i šta trebam učiniti ako jesam pogriješio? Allah Vas nagradio!


* 
* 
* 
* 
* 
* 
* 

 

Zaradio novac na salijevanju strave i poklonio ga
=================================================

 

Neki islamski učenjaci kažu da je zabranjeno uzeti poklon od čovjeka za čiji ***[imetak](https://pitajucene.com/search/imetak/questions/ "Pretraži pitanja o imetku")*** znamo da je stečen na ***[haram](https://pitajucene.com/search/haram/questions/ "Pretraži pitanja o haramu")*** način, a gatanje, salijevanje strave i tome slično teški su poroci i veliki harami. Prema tome, vratite svom poznaniku novac – pokazat ćete mu da ste ponosan musliman i da je ono što on čini pogubno za njega na ovom i na budućem svijetu; nemojte se ustručavati da ga upozorite na njegove hrđave postupke.


Imam el-Buhari zabilježio je predanje u kojem Aiša, radijallahu anha, pripovijeda: “Ebu Bekr je imao roba koji mu je plaćao mjesečnu nadoknadu zarad toga da se pomoću rada iskupi i postane slobodan; ***[Ebu Bekr](https://pitajucene.com/search/Ebu+Bekr/answers/ "Pretraži odgovore o Ebu Bekr")*** je živio od te njegove zarade. Jednog je dana, međutim, rob donio hranu koju je Ebu Bekr pojeo, pa ga je rob upitao: ‘Znaš li odakle mi novac za onu hranu?’ ‘Ne znam. Odakle ti, reci mi kako si ga stekao?!’, kaza Ebu Bekr, a rob odgovori: ‘U paganskom sam dobu gatao nekom čovjeku, a nisam bio vješt vračanju i tako sam ga prevario – pojeo si hranu koju sam kupio od te zarade.’ Ebu Bekr je izazvao povraćanje i povratio sve što je pojeo.” A Allah, džellešanuhu, najbolje zna.


Na pitanje odgovorio: prof. ***[Abdurrahman Kuduzović](https://pitajucene.com/search/Abdurrahman+Kuduzovi%C4%87/answers/ "Pretraži odgovore od prof. Abdurrahman Kuduzović")***  

Preuzeto sa stranice <http://www.n-um.com>


